OpenLLM-France/wikimedia huggingface dataset:
# Sara Buesa Rodríguez

Sara Buesa Rodríguez (Gasteiz, 1980ko irailaren 22a) politikari arabarra da, Euskal Herriko giza eskubideen aldeko ekintzailea eta Fernando Buesa Fundazioaren lehendakariordea.

## Biografia

2000. urtean, ETA erakundeak Fernando Buesa Blanco aita hil zuen.
2015etik 2019ra Gizarte Politiken eta Osasun Publikoaren zuzendaria izan zen Gasteizko Udalean. 2019tik 2021eko maiatzera Gasteizko Udaleko Gizarte Politika, Adineko eta Haur Departamentuko zuzendaria izan zen.
2021eko maiatzean Lanbide - Euskal Enplegu Zerbitzuko Prestazio eta Gizarteratze zuzendari izendatu zuten.
2012. urteaz geroztik, Fernando Buesa Fundazioko lehendakariordea da. 2000ko azaroan sortu zen, Fernando Buesaren oroimenez, bake-kulturaren, demokraziaren eta gizarte-aurrerabidearen alde duen ereduari bizirik eusteko.
2014. urtetik ikasgeletara eraman du bere lekukotza Eusko Jaurlaritzaren eta Adi-adian programarekin. Programa horren helburua giza duintasuna, bizikidetza eta enpatia ikastea da, biktimen testigantzak entzuteko esperientzia baten bidez.

## Sariak eta aintzatespenak

* 2015 Gazte Rol Model Saria, Pili Zabalarekin batera, giza eskubideak errespetatzeko egindako lanagatik, urraketa salatzeagatik, oroimen historikoagatik eta bake-kulturaren aldeko apustu irmoagatik.
* 2016 Txema Fínez saria, terrorismoaren biktimek "bizikidetzarako hezkuntzari, bakearen, giza eskubideen eta justiziaren aldeko konpromisoari" egindako ekarpen baliotsua.

## Erreferentziak

* ↑ «La familia Buesa pide a los partidos que «se posicionen claramente» contra ETA» El Correo 2018-02-22.
* ↑ Ayuntamiento de Vitoria-Gasteiz. CURRICULUM VITAE - SARA BUESA RODRÍGUEZ. .
* ↑ Irekia. «Irekia - Sara Buesa se incorpora a Lanbide como nueva Directora de Prestaciones e Inclusión» www.irekia.euskadi.eus.
* ↑ Órganos de gobierno de la Fundación Fernando Buesa Fundazioa. .
* ↑ Buesa Rodríguez, Sara. (21 de febrero de 2021). Intervención de Sara Buesa, vicepresidenta de la Fundación Fernando Buesa Blanco Fundazioa. .
* ↑ «Módulo Adi-adian - eskolabakegune» www.eskolabakegune.euskadi.eus.
* ↑ «Los testimonios de víctimas llegan a casi 3.000 alumnos desde su reactivación» www.noticiasdealava.eus.
* ↑ «Pili Zabaja y Sara Buesa» Gazte Role Model.
* ↑ SER, Cadena. (2016-10-25). «Sara Buesa: "Contar tu experiencia como víctima a los jóvenes es reconfortante y sanador"» Cadena SER Euskadi.
* ↑ «Víctimas que ofrecen su testimonio dicen que relatar sus vivencias es «duro» pero «ayuda a construir la paz»» El Correo 2016-10-26.

## Kanpo estekak

* Datuak: Q106824695
* Multimedia: Sara Buesa Rodríguez / Q106824695
# Sara Berasaluce

Sara Berasaluce Duque (Gasteiz, 1992) arabar argazkilaria da. EHUn Arte Ederrak ikasi zituen eta harrezkero hainbat erakusketa egin ditu.

## Erreferentziak

* ↑ Euskal herritar horren aukera pertsonala da euskal abizen hori Berasaluce formarekin idaztea. Izan ere, Euskaltzaindiak euskara batuan Berasaluze idatzi behar dela arautu du. Ikus Euskal Onomastikaren Datutegia.
* Datuak: Q51879393
* Multimedia: Sara Berasaluce / Q51879393
# Sara Carbonero

Sara Carbonero Arévalo (Corral de Almaguer, Toledo, 1984ko otsailaren 3a) espainiar kirol-kazetaria da.

## Biografia

Sararen familia oso zuhur da, eta ia inoiz ez da komunikabideetan agertzen. Sarak badu ahizpa bat, Irene, bera baino gazteagoa.
Carbonero Madrilgo Complutense Unibertsitatera joan zen kazetaritza ikasteko. Hirugarren kurtsoa egiten zuenean, Radio Marcan sartu zen sei hilabeteko praktikak egiteko. Praktikak amaitu eta gero, Irratiak kontratatu zuen, horregatik Carbonerok ikasketak utzi zituen. Marcan lan egiten zuen bitartean, beste programa batzuetan parte hartu zuen; Balón desastre, Supermarca eta Cadena Ser besteak beste.
2007ko maiatzean, La Sextan lan egiten hasi zen. Kate horren bidez ezaguna egin zen: Eurobasket 2007, Minuto y resultado eta 6º Nivel kirol saioak aurkeztu zituen.
2009ko apirilean, Telecincok fitxatu zuen erredaktore eta kirol aurkezle izateko. Kate honetarako lehen lana Hegoafrikako Munduko Kopan izan zen. Mundiala bukatu ondoren, Telecincok Carbonero eguerdiko emanaldiaren kirol aurkezle izendatu zuen. 2012ko martxoan Mexikoko Televisa katean, Espainiako ligaren berri eman zuen.

## Sariak

2012 arte hurrengo sariak lortu ditu:
* Urteko kirol kazetaririk sexyena saria. FHM aldizkaria (2009)
* Antena de Oro saria, telebista arloan (2010)
* Albistegiko aurkezlerik onenaren saridungai. Urrezko TP (2011)

## Bizitza pertsonala
### Musua

Espainiak Munduko Kopa irabazi zuenean, Casillasek, selekzioaren kapitaina, elkarrizketa batean musu bat eman zion Sarari eta musu honen irudiek munduari bira eman zioten. Geroztik Iker eta Sararen harremana konfirmatuta dago. Erromantze honek polemika sortu zuen: ea Sararen kontratua izan zen Casillasen emaztegaia izateagatik edo bere profesionaltasunagatik.

### Ez da lizentziaduna

Sara Carbonerok ez ditu kazetaritza ikasketak bukatu, beraz, ez da zuzena kazetaritzan lizentziaduna dela esatea. Gai honetaz batetik, Sararen amak, elkarrizketa batean, alabak asignatura bat falta zuela esan zuen; baina beste aldetik, web orri batzuek diote hirugarren kurtsoan utzi zituela ikasketak.

### Urtebetetzea

Sararen urtebetetzea otsailaren 3a da, baina interneten beste data bat aurki daiteke; azaroaren 30a. Sararen amak Pronto aldizkarian esan zuen otsailaren 3a data zuzena dela. Gainera, Sarak, prentsaurreko batean, konfirmatu egin behar izan zuen bere urtebetetzea hori dela.

## Kanpo loturak

* Blog
* Datuak: Q234667
* Multimedia: Sara Carbonero / Q234667
# Sara Benoliel

Sara Barchilon Benoliel (Borba, Brasil, 1898ko apirilaren 12a - Lisboa, Portugal, 1970eko abenduaren 20a) portugaldar herritartasuna hartu zuen brasildar mediku eta ekintzaile feminista izan zen. Portugalen lan egin zuen lehen emakume pediatra izan zen. Zeregin garrantzitsua izan zuen Portugalgo pediatriaren eta haurzaintzaren garapenean bertako haurren heriotza tasa oso handia zenean.
Obstetrizia, haurzaintza eta pediatriari buruzko lanak argitaratu zituen, horien artean: Algumas notas sobre Cuidados Maternos e Infantis no Exterior (1927), Preconceitos nos Cuidados Infantis e a Forma de Combatê-los (1935) eta Subsídios para a História da Pediatria em Portugal (1938).
Genero-berdintasunaren eta emakumeen sufragioaren aldeko ekintzaile sutsua, Portugalgo Emakumeen Kontseilu Nazionaleko (portugesez: Conselho Nacional das Mulheres Portuguesas) erakunde feministako kide izan zen. Horrez gain, Lisboan auto bat gidatu zuen lehen emakumetako bat izan zen, orduko bertako gizartearentzat eskandalu bat izan zena.
Bigarren Mundu Gerran zehar Hehaver portugaldar gazte juduen erakundean egin zuen lan iheslari juduei laguntza emanez.

## Kanpo estekak

* Datuak: Q100292118
# Sara Casasnovas

Sara Casasnovas Pumar (Ourense, 1984ko maiatzaren 3a) galiziar aktorea da, zineman eta telebistan ibilitakoa.

## Filmografia
### Telebista

* El comisario (2004)
* A miña sogra e máis eu (2004-2005)
* A vida por diante (2005)
* As leis de Celavella (2005)
* Maridos e mulleres (2005)
* La Atlántida (2005)
* El comisario (2004-2006)
* Mesa para cinco (2006)
* SMS (2007)
* Amar en tiempos revueltos (2007-2008; 2009)
* La chica de ayer (2009)
* Hospital Central (2009)
* A polos 25 (2009)
* Sinbad (2011)
* Amar es para siempre (2013)
* Serramoura (2014)
* Sin identidad (2015)

### Zinema

* Arriya (2011)
* Gernika bonbapean (2012)
* Tercer grado (2015)
* Kiki, el amor se hace (2016)
* Datuak: Q3286885
* Multimedia: Sara Casasnovas / Q3286885
# Salillas

Salillas (gaztelaniaz eta ofizialki Salillas eta aragoieraz Saliellas) Huescako Hoya de Huesca eskualdean dagoen udalerria da.
2007an 115 biztanle zituen.
# Salikornia

Salikornia (Sarcocornia perennis) Sarcocornia generoko landare espezie bat da. Salikorniak landare zukutsuak eta halofiloak (gatzekiko tolerantea) dira, hondartza eta gatzagetan hazten direnak. Espeziea Estatu Batuetan eta Europan du jatorria. Udan uztatzen da, kimuak samurrak direnean; eta ozpinetakorako eta entsaladetarako erabiltzen dituzte.

## Kanpo estekak

* Datuak: Q3469741
* Multimedia: Sarcocornia perennis / Q3469741
* Espezieak: Salicornia perennis
# Salillas de Jalón

Salillas de Jalón (Saliellas de Xalón aragoieraz), Espainiako udalerri bat da, Aragoi erkidegoan, Zaragozako probintzian eta Valdejalón eskualdean kokatua dagoena. 2,54 kilometro karratuko hedadura eta, 2008ko azken erroldaren arabera, 378 biztanle ditu, 148,82 biztanle kilometro karratuko dentsitatearekin.

## Demografia

Eboluzio demografikoa :
| 1991 | 1996 | 2001 | 2004 |
| 406 | 372 | 352 | 344 |

## Monumentuak eta interesguneak

* San Martinen Eliza Parrokiala
* La Torraza dorre mudejarra
* Jalon ibaiaren ertzeko paisaiak.

## Jaiak

Santa Quiteria, maiatzak 22an. Errosarioaren Andre Maria, urriko lehen igandean (patronalak). San Martin, azaroak 11.

## Pertsonaia ezagunak

Bertan jaioak:
* Angel Sola: Jota aragoitarreko bandurriajole handia.

## Kanpo estekak

* Datuak: Q1640997
* Multimedia: Salillas de Jalón / Q1640997
# Samnio

Samnio (italieraz: Sannio; oskoeraz: Safinim; latinez: Samnium) hegoaldeko Italiako eskualdea izan zen, Apeninoen hegoaldean zegoena. Izena bertan bizi ziren samniotarretik datorkio, erromatarren exonimoa zena.
Samniotar Guden ondoren, K.a. 290. urte inguruan, Erromatar Errepublikak eskualdea bereganatu zuen.

## Erreferentziak

* ↑ Euskaltzaindia. (2004/XII/16). 142. araua: Antzinateko eskualdeen euskarazko izenak. Bilbo.

## Kanpo estekak

* Datuak: Q463459
# Samnita

Samnitarrak gladiatore mota bat ziren. Euren izena, herri samnitatik dator. Herri honek, Italian bizi izan zen, erromatarrek esklabo gisa hartu zituzten arte.

## Armak

* Gladiuma.
* Gandordun kaskoa.
* Paparbabesle etruskoa.
* Eskubabesa eskuineko eskuan.
* Ezkutu luzanga bat.
* Babesa ezker hankan.

## Kanpo estekak

* Datuak: Q2454677
# Samnorwood (Texas)

Samnorwood Ameriketako Estatu Batuetako erroldak esleitutako leku bat da. Collingsworth konderrian dago, Texas estatuan. 24 biztanle ditu, 4,234173 kilometro koadroko azaleran banatuta.

## Ikus, gainera

* Collingsworth konderria

## Kanpo estekak

* Datuak: Q981573
# Samnaun

Samnaun Suitzako udalerria da. Grisonia kantonamenduan dago, Grisonia barrutian. 2014an 773 biztanle zituen 56,18 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69358
* Multimedia: Samnaun / Q69358
Valsot Ramosch $^{(en)}$ Tschlin $^{(en)}$
# Samnitak

    Artikulu hau tribuari buruzkoa da; gladiatore mota gaitzat duena beste hau da: «Samnita»
Samnitak antzinako Italiako tribu bat izan ziren, Samnion bizi izan ziren, K.a. VII-III artean. Haiei buruzko lehen idazkiak K.a. 354. urtekoak dira, eta herri honen eta Erromatar Errepublikaren arteko iruzkin batean agertzen dira.

## Gizarte antolaketa

Tribu honek Oskoen hizkuntza hitz egiten zuten. Samniten herria lau tribuk osatzen zuten:
* Pentroak, tribu garrantzitsuena, Italia erdialdekoak, beren hiriburua Bovianum izan zen.
* Karazenoak, Sangro ibaiaren ondoan bizi ziren, Cluviae eta Juvanum ziren bere hiri nagusiak.
* Kaudinoak: Caudium zen bere hiriburua.
* Hirpinoak: Beneventum zen bere hiriburua.

## Historia

Samnitak Samnio eskualdean kokatu ziren, gutxi gorabehera, K.a. 800 urtean.
Latindar Gerren ondoren, Samnitak Erromatarren aurka zeuden, haien boterea hazten ari baitzen eta arrisku bat bihurtzen ari zirelako. Honek gatazka sortu zuen, gaur egun gerra samnitak deritzogunak. Gerra hauek Tito Liviok dokumentatu zituen.
* Lehen gerra samnita (K.a. 343 - 341). Samnitek Capua setiatu zuten. Erromak Capua babestueta hiria eta inguruak erromaren esku geratu ziren baina samnitarrek haien lurraldea zabaldu zuten hego mendebalderantz.
* Bigarren gerra samnita (K.a. 327 - 302). Erromatarrak Samnitei erasotzen saiatu ziren baina ez zituzten garaitu.
* Hirugarren gerra Samnita (K.a. 299 - 290). Samnitak Etruskoekin eta Hego Galiako tribuekin aliatu ziren, baina Sentiumeko gudan galdu zuten eta gero Erromatarren menpean geratu ziren.

## Erreferentziak

* ↑ Livy, Historia Erroma bere sorreratik bertatik, ix. 31.

## Kanpo estekak

* Datuak: Q500272
* Multimedia: Samnites / Q500272
# Sammy Reshevsky

Samuel Herman "Sammy" Reshevsky (Ozorkow, Polonia, 1911ko azaroaren 26a - Syffern, New York, AEB, 1992ko apirilaren 4a) estatubatuar xake-jokalaria izan zen, jatorriz poloniarra. Jokalari nekaezina eta estratega bikaina; Estatu Batuetako txapelduna askotan (1936, 1938, 1940, 1942, 1946, 1969, 1971); aurkari gogorrenak menderatu zituen, are munduko txapeldunak ere, baina ez zuen inoiz lortu munduko txapeldun izatea.

## Biografia

Sei urte besterik ez zituela, Europa osoan barrena ibili zen bere dohainak erakusten, eta 9 urterekin master-maila lortu zuen. Harrigarrizko partidak egin zituen, 75 aurkariren kontra aldi berean jokatu eta irabaziz. 1920an Estatu Batuetara emigratu zuen gurasoekin. Estatu Batuetako jokalari onenekin lehiatu zen, eta xake-arazo konplexuei soluzioa aurkitu zien, baina, halako batean, haurren ongizaterako begiraleek profesional gisa jokatzea debekatu zioten. Aurrerago, kontularitzako ikasketak egin ondoren, xakean jokatzen hasi zen berriro.
Nahiz eta munduko jokalari onenak ere mendean hartu zituen -José Raúl Capablanca (1935ean), Mikhail Botvinnik (1955ean), Bobby Fischer (1961)-, ez zuen sekula lortu munduko txapeldun izatea; aditu batzuen arabera, bere karrera eten izanagatik, jokoan beti berdin hasteagatik eta presaz jokatzeko atxikimenduagatik. 1984an, 72 urte zituela, Reykjavikeko Nazioarteko Txapelketa irabazi zuen. Xake-jokoari buruzko bi liburu idatzi zituen: Reshevsky on Chess (1948, "Reshevsky xakean") eta How Chess Games Are Won (1962, "Nola irabazten diren xake-jokoak").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Chessgames
* Datuak: Q311737
* Multimedia: Samuel Reshevsky / Q311737
# Sammy Sirapatsorn

Sammy Sirapatsorn Atthayakorn (thailandieraz: แซมมี่ ศิรภัสสร อัฒยกร), ezagunagoa Sammy Sirapatsorn izenez (thailandieraz: แซมมี่ ศิรภัสสร ), (Thailandia, 1989ko abenduaren 3a) thailandiar edertasun modeloa da. 2011n emakume transgeneroentzako Thailandia-mailako Miss Tiffany's Universe eta nazioarteko Miss International Queen edertasun-lehiaketak irabazi zituen.

## Erreferentziak

* ↑ (Ingelesez) «Miss International Queen crown returns to Thailand in pageant devoted to flood relief» Pattaya Mail 2011-11-23 (Noiz kontsultatua: 2022-06-20).

## Kanpo estekak

* Datuak: Q112655720
Miss International Queen :
Edizioa2004 • 2005 • 2006 • 2007 • 2009 • 2010 • 2011 • 2012 • 2013 • 2014 • 2015 • 2017 • 2018 • 2019 • 2020 • 2022 • 2023 • 2024Irabazleak Treechada Petcharat Marnyaporn (2004) • Mimi Marks (2005) • Erica Andrews (2006) • Thunyarat Chitpraphachin (2007) • Ai Haruna (2009) • Mini Han (2010) • Sirapassorn Atthayakorn (2011) Kevin Balot (2012) • Marcela Ohio (2013) • Isabella Santiago (2014) • Trixie Maristela (2015) • Jiratchaya Sirimongkolnawin (2017) • Huong Giang (2018) • Jazell Barbie Royale (2019) • Valentina Fluchaire (2020) • Fuschia Anne Ravena (2022) • Solange Dekker (2023) :
# Sammy Lee

Samuel "Sammy" Lee (Liverpool, 1959ko otsailaren 7a) ingeles futbolari ohia eta entrenatzailea da. Bere ibilbide ia osoa Liverpool FCen jolastu zuen, non 1978an debutatu zuen. 1986an Queens Park Rangers taldearekin fitxatu zuen eta bi denboraldi eman zituen beran. 1986an Michael Robinsonekin iritsi zen Osasunara eta hiru denboraldi jolastu zituen. Bere azken taldea Bolton Wanderers izan zen. 14 aldiz jolastu zuen Ingalaterrako futbol selekzio nazionalan eta bi gol sartu zituen. Erretiratu ondoren, entrenatzailea ekin zion.

## Palmaresa

Liverpoolekin
* Liga: 1982, 1983, 1984
* Kopa: 1981, 1982, 1983, 1984
* Europako Kopa: 1981, 1984
* Datuak: Q4116616
* Multimedia: Sammy Lee / Q4116616
# Samnanger

Samnanger Norvegiako udalerria da. Hordaland konderrian kokatua dago. 269.14 km² ditu eta 2.396 biztanle ditu.

## Mugakideak

Honako udalerri hauekin egiten du muga:
Vaksdal Kvam Fusa Os Bergen Municipality $^{(en)}$ Bjørnafjorden Municipality $^{(en)}$

## Kanpo estekak

* Datuak: Q488234
* Multimedia: Samnanger / Q488234
# Saint-Pierre (Italia)

Saint-Pierre Italiako udalerri bat da. Aostako Haranean kokatuta dago. 3.256 biztanle ditu, 26,18 kilometro koadroko azaleran banatuta.

## Mugakideak

Saint-Pierrek honako udalerri hauekin egiten du muga:
Avise Aymavilles Gignod Saint-Nicolas (Italia) Saint-Rhémy-en-Bosses Sarre (Italia) Villeneuve (Italia)

## Kanpo estekak

* Datuak: Q35418
* Multimedia: Saint-Pierre (Italy) / Q35418
# Saint-Pierre-à-Arnes

Saint-Pierre-à-Arnes Frantziako udalerri bat da, Ardenak departamenduan dagoena, Ekialde Handia eskualdean. 2013an 67 biztanle zituen.

## Demografia
### Biztanleria

2007an Saint-Pierre-à-Arnes udalerrian erroldatutako biztanleak 67 ziren. Familiak 28 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 31 etxebizitza zeuden, 28 familiaren etxebizitza nagusia ziren, 2 bigarren erresidentzia ziren eta 1 hutsik zegoen. 29 etxeak ziren eta 1apartamentu bat zen. 28 etxebizitza nagusietatik 22 bere jabearen bizilekua ziren, 4 alokairuan okupaturik zeuden eta 2 doan lagata zeuden; 1ek gela bat zuen, 1ek bi zituen, 1ek hiru zituen, 6 etxek lau zituzten eta 19 etxek bost zituzten. 22 etxek euren parking plaza propioa zuten azpian. 13 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Pierre-à-Arnes udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 8 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 8 | 45-49 | 0 |
| 4 | 40-44 | 12 |
| 0 | 35-39 | 0 |
| 0 | 30-34 | 0 |
| 4 | 25-29 | 0 |
| 0 | 20-24 | 0 |
| 0 | 15-19 | 0 |
| 8 | 10-14 | 8 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 49 ziren, horien artean 38 aktiboak ziren eta 11 inaktiboak ziren. 38 pertsona aktiboetatik 36 lanean zeuden (19 gizon eta 17 emakume) eta 2 langabezian zeuden (1 gizon eta 1 emakume). 11 pertsona inaktiboetatik 3 erretiraturik zeuden, 2 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2000. urtean Saint-Pierre-à-Arnes udalerrian 7 nekazaritza-ustiategi zeuden, 742 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1146955
* Multimedia: Saint-Pierre-à-Arnes / Q1146955
# Saman Arastoo

Saman Arastoo (persieraz: سامان ارسطو‎; Shahrud, Iran, 1967ko ekainaren 5a) irandar aktore eta antzerki-zuzendaria da.

## Bizitza

Saman Arastoo gizon transa da. Genero-trantsizioa baino lehen, Avaye Divanegan antzerki taldea sortu zuen 1983an eta Abadan draman parte hartu zuen 2003an. Pertsona transgeneroen onarpenari buruzko antzezlanak zuzentzen ditu. Khodkar-é-Bikar antzezlanean, pertsona transgeneroen rolak aktore transgeneroek betetzen dituzte.
1991n lehen aldiz ezkondu zuen (haren esanetan, behartuta), eta dibortzioak urte eta erdi iraun zuen. 2008an, 42 urte zituela, sexua berresleitzeko ebakuntzak egin zizkioten. 2015ean berriro ezkondu zen. Genero-trantsizioari buruzko publizitate zabala egin ondoren, pertsonaia publiko bihurtu zen Irango trans komunitatean, besteak beste, dramaterapia tailerrak antolatuz.

## Lanak

| Urtea | Izenburua |
| 2003 | Abadan |
| 2004 | Sarbaz-haye jome |
| 2008 | Tigh-zan |

## Erreferentziak

* ↑ (Ingelesez) «Nazra: Facing Mirrors» Eyes Wide Open Cinema (Noiz kontsultatua: 2018-09-01).
* 1 2 (Ingelesez) «Agonizing Odyssey of Iranian Transsexual: From Despair to Survival» Iran Front Page 2017-06-14 (Noiz kontsultatua: 2023-10-19).
* ↑ (Ingelesez) «Iran's transgender community: Legally recognised yet socially ostracised» Euronews 2018-01-12 (Noiz kontsultatua: 2018-03-08).
* ↑ (Ingelesez) «AvayeDivanegan – transsexual workshop» AvayeDivanegan (Noiz kontsultatua: 2018-03-14).
* ↑ (Ingelesez) «Abadan» IMDb (Noiz kontsultatua: 2023-10-19).
* ↑ (Ingelesez) «Sarbaz-haye jome» IMDb (Noiz kontsultatua: 2023-10-19).
* ↑ (Ingelesez) «Tigh-zan» IMDb (Noiz kontsultatua: 2023-10-19).

## Kanpo estekak

* Datuak: Q5906853
* Multimedia: Saman Arastoo / Q5906853
# Samahil (udalerria)

Samahil Mexikoko udalerri bat da. Yucatán estatuan kokatua dago. 2010ean 5.008 biztanle zituen 160,78 km²ko azaleran. Herriburua [[Samahil (Samahil)|Samahil]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2588196
* Multimedia: Samahil Municipality / Q2588196
# Samako geltokia

Sama Asturiasko Printzerriko tren geltoki bat da, Llangréu udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Soto Rei — l'Entregu

## Zerbitzuak

Asturiasko Renfe Aldiriak
 Zerbitzua  Hasiera  Ibilbidea  Amaiera ⁠
 C-2l'EntreguCiañu • Sama • la Felguera • Barros • Peñarrubia • Tudela Veguin • Mazanea • Soto Rei • les Segaes • el Caleyo • LlamaquiqueOviedo/Uviéu :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q8841693
* Multimedia: Sama train station / Q8841693
iea  Asturiasko Renfe Aldiriak :
# Samaldaren itzulera

Samaldaren itzulera, 1565eko Pieter Bruegel Zaharra flandriar margolariaren olio pintura bat da. Sei margolanez osatutako bildumako bat da, hauek urtaro bakoitza irudikatzen dute.
Gaur egun Viena hiriko Kunsthistorisches Museoan ikusgai dago.

## Kanpo estekak

* Datuak: Q698254
* Multimedia: The Return of the Herd / Q698254
# Samak (Utah)

Samak Ameriketako Estatu Batuetako erroldak esleitutako leku bat da. Summit konderrian kokatuta dago, Utah estatuan. 93 biztanle ditu, 12,20943 kilometro koadroko azaleran banatuta.

## Ikus, gainera

* Summit konderria

## Kanpo estekak

* Datuak: Q597722
* Multimedia: Samak, Utah / Q597722
# Samako geralekua

Sama Asturiasko Printzerriko tren geltoki bat da, Llangréu udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Gijon — Llaviana

## Zerbitzuak

Asturiasko Renfe Aldiriak
 Zerbitzua  Hasiera  Ibilbidea  Amaiera ⁠
 C-5fGijón/XixónTremañes • Sotiello • Pinzales • la Aguda • Ponte Buracos • la Florida • Noreña • el Berron • Xixun • Bendicion • Valdesoto • Carbayin • Curuxona • Tuilla • la Felguera • Sama • Ciañu • San Vicente • l'Entregu • Samartin • Carrocera • Sotrondio • Blimea • BarredosLlaviana :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q18224887
iea  Asturiasko Renfe Aldiriak :